cyanic-selkie/wikianc huggingface dataset:
ইসলামি সামরিক আইনশাস্ত্র
অপরাধমূলক/আক্রমণাত্মক যুদ্ধ
Some major modern scholars who have rejected the idea of "offensive jihad" include the founder of the Muslim Brotherhood, Hasan al-Banna (1906–1949), the Al-Azhar scholar Muhammad Abu Zahra (1898–1974) who thought that "military jihad is permitted only to remove aggression ('udwân) and religious persecution (fitnah) against Muslims", as well as Syrian scholars Mohamed Said Ramadan Al-Bouti (1929–2013) and Wahbah al-Zuhayli (1932-2015), the latter saying that "peace is the underlying principle of relations between Muslims and non-Muslims. al-Zuhayli maintains that this view is supported by 8:61, as well as 2:208 and 4:94 that establish the principle of international peace. For him, Muslims should be committed to peace and security (on the basis of 4:90 and 60:8)." -->
গৃহযুদ্ধ
During their first civil war, Muslims fought at the Battle of Bassorah. In this engagement, Ali (the caliph), set the precedent for war against other Muslims, which most later Muslims have accepted. According to Ali's rules, wounded or captured enemies should not be killed, those throwing away their arms should not be fought, and those fleeing from the battleground should not be pursued. Only captured weapons and animals (horses and camels which have been used in the war) are to be considered war booty. No war prisoners, women or children are to be enslaved and the property of the slain enemies are to go to their legal Muslim heirs.
Different views regarding armed rebellion have prevailed in the Muslim world at different times. During the first three centuries of Muslim history, jurists held that a political rebel may not be executed nor his/her property confiscated.
Classical jurists, however, laid down severe penalties for rebels who use "stealth attacks" and "spread terror". In this category, Muslim jurists included abductions, poisoning of water wells, arson, attacks against wayfarers and travellers, assaults under the cover of night and rape. The punishment for such crimes were severe, including death, regardless of the political convictions and religion of the perpetrator.
Some modern commentators have argued that the classical precedent of harsh punishments for rebels engaging in attacks that harmed civilian populations can be taken as evidence that the religious justifications used by Islamist groups such as al Qaeda and ISIL are not, in fact, grounded in the Islamic tradition. -->
ফল আউট বয় (ব্যান্ড)
ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।
ইতিহাস
২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।
ফল আউট বয়
দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।
সাফল্য
ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।
রয় সুইটম্যান
রয় সুইটম্যান (Roy Swetman; জন্ম: ২৫ অক্টোবর, ১৯৩৩) লন্ডনের ওয়েস্টমিনস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬০ সময়কালে সংক্ষিপ্তকাল ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার, নটিংহ্যামশায়ার ও সারে দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংয়ের পাশাপাশি ডানহাতি অফ ব্রেক বোলিং করতে পারতেন।
প্রথম-শ্রেণীর ক্রিকেট
১৯৫৩ সাল থেকে ১৯৭৪ সাল পর্যন্ত রয় সুইটম্যানের প্রথম-শ্রেণীর খেলোয়াড়ী জীবন চলমান ছিল। রয় সুইটম্যানকে দেখতে কিছুটা বালকসুলভ। নিচেরসারিতে মাঝারিমানের কার্যকরী ব্যাটিং করতে দেখা যায়। সমগ্র খেলোয়াড়ী জীবনে তিনটি কাউন্টি ক্রিকেট ক্লাবে খেলেন। তন্মধ্যে সারে দলের পক্ষেই অধিক সময় অতিবাহিত করেন। জাতীয় সেবায় অংশগ্রহণকালীন প্রথম-শ্রেণীর ক্রিকেটে অভিষিক্ত হন।
সারের দলের পক্ষে খেলোয়াড়ী জীবন শুরু করেন। তখন থেকেই আর্থার ম্যাকইনটায়ারের সহযোগী হিসেবে খেলতেন। খেলায় সীমিত পর্যায়ে অংশগ্রহণ করলেও দক্ষতার বহিঃপ্রকাশ ঘটিয়েছেন। ১৯৫৫-৫৬ মৌসুমে এমসিসি এ দলের সদস্যরূপে পাকিস্তান গমন করেন। তবে, ঐ সময়ে অধিকাংশ ক্ষেত্রেই দ্বিতীয় একাদশের পক্ষে খেলতেন। ১৯৫৬ সালে সারের উইকেট-রক্ষক হিসেবে আর্থার ম্যাকইনটায়ারের স্থলাভিষিক্ত হন।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন রয় সুইটম্যান। ৯ জানুয়ারি, ১৯৫৯ তারিখে সিডনিতে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৬০ তারিখে জর্জটাউনে স্বাগতিক ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।
কার্যকরী ব্যাটসম্যান হিসেবে সুনাম কুড়ান। তবে, ইংল্যান্ড দলে স্থান লাভের পর নিজের আসন পাকাপোক্ত করতে ব্যর্থ হন। দীর্ঘদিন ধরে টেস্ট ক্রিকেটে দায়িত্বপ্রাপ্ত উইকেট-রক্ষক গডফ্রে ইভান্সের পরিবর্তে খেলার সুযোগ পান। ১৯৫৮-৫৯ মৌসুমে অস্ট্রেলিয়া ও নিউজিল্যান্ড গমন করেন। গডফ্রে ইভান্স আহত হলে তার টেস্ট অভিষেক পর্ব সম্পন্ন হয়। ১৯৫৯ সালে ভারতের বিপক্ষে খেলার পর ১৯৫৯-৬০ মৌসুমে দলের প্রধান উইকেট-রক্ষক হিসেবে ওয়েস্ট ইন্ডিজ গমন করেন। দুইটি সফরে ১১ টেস্টে অংশ নেন। এ মৌসুমের শেষদিকে জিম পার্কসের কাছে স্থানচ্যুত হন। এরপর টেস্টে দল নির্বাচকমণ্ডলীর কাছ থেকে উপেক্ষিত হন ও জন মারেকে অগ্রাধিকার দেয়া হয়।
অবসর
তার সময়কালে ইংল্যান্ডে সেরা উইকেট-রক্ষকের প্রাচুর্যতা থাকায় তার সুযোগ ক্রমশঃই সীমিত হতে থাকে| ১৯৬১ সালে বিস্ময়করভাবে কাউন্টি ক্রিকেট থেকে ২৮ বছর বয়সে অবসর নেন। কিন্তু, ১৯৬৬ সালে নটিংহ্যামশায়ারের পক্ষে খেলার জন্যে চুক্তিবদ্ধ হন। ১৯৭২ সালে গ্লুচেস্টারশায়ারের উইকেট-রক্ষক ব্যারি মেয়ারের পরিবর্তে আবির্ভূত হন। তবে, ১৯৭৪ সালে অ্যান্ডি স্টভোল্ডকে তার স্থলাভিষিক্ত করা হয়।
চম্বা জেলা
চাম্বা জেলা ভারতের হিমাচল প্রদেশ রাজ্যের উত্তর-পশ্চিমে অবস্থিত অন্যতম একটি জেলা এবং চাম্বা শহরে জেলা সদর অবস্থিত। উত্তর ভারতের সমভূমি থেকে দর্শনার্থীদের নিকট ডালহৌসি, খাজিয়ার এবং চুরাহ উপত্যকা শহরগুলি পর্বত বাসস্থান এবং অবকাশ যাপন কেন্দ্র।
অর্থনীতি
২০০৬ সালে পঞ্চায়েতি রাজ মন্ত্রণালয় চাম্বা জেলাকে ভারতের ৬৪০টি জেলার মধ্যে ২৫০তম অনুন্নত জেলা হিসেবে শনাক্ত করেছিল। এটি হিমাচল প্রদেশের দুটি জেলার মধ্যে একটি যা এখনো অনুন্নত অঞ্চল অনুদান তহবিল কর্মসূচির (বিআরজিএফ) তহবিল প্রাপ্ত।
জনসংখ্যার উপাত্ত
ভারতের জনগণনা ২০১১ অনুসারে চাম্বা জেলার মোট জনসংখ্যা ৫১৯,০৮০, যা কেপ ভার্দে দেশের মোট জনসংখ্যার প্রায় সমান। এটি ভারতের ৬৪০টি জেলার মধ্যে ৫৪৪তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮০ জন বা প্রতি বর্গ মাইলে ২১০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১২.৫৮%। চাম্বা জেলার লিঙ্গ অনুপাত প্রতি ১০০০ পুরুষের বিপরীতে ৯৮৯ জন মহিলা রয়েছে এবং সাক্ষরতার হার ৭৩.১৯%। বেশিরভাগ গাদ্দিসই চাম্বা জেলায় বসবাস করে।
ভাষাসমূহ
চাম্বাজেলার বেশিরভাগ মানুষ হিমাচলি গোষ্ঠীর স্থানীয় ভাষায় কথা বলে। এর মধ্যে মূলত চাম্বালি (ভারতের ২০১১ জনগণনা অনুসারে জনসংখ্যার ২৩% প্রথম ভাষা বলে উল্লেখ্য করেছিল), গাদ্দি বা ভর্মৌরি (২২%), ভাদরওয়াহি (১৪%), পাঙ্গওয়ালি (৩.৫%) এবং ভাতেয়ালি (২.৯%) অন্তর্ভুক্ত রয়েছে। এছাড়াও হিন্দি (২.৯%), গোজরি (১.৯%), কাশ্মীরি (১.৩%) এবং পাঞ্জাবি (১.১%) ভাষায মানুষ কথা বলে।
দর্শনীয় স্থান
থাম্ব|লক্ষ্মীনারায়ণ মন্দির, চাম্বা
চোখের বালি
থাম্ব|চোখের বালি - প্রচার পুস্তিকা (১৯৩৮) চোখের বালি বিশ্বকবি রবীন্দ্রনাথ ঠাকুরের লেখা একটি সামাজিক উপন্যাস। ১৯০১-০২ সালে নবপর্যায় বঙ্গদর্শন পত্রিকায় ধারাবাহিকভাবে প্রকাশিত হয়। ১৯০৩ সালে বই আকারে প্রকাশিত হয়। উপন্যাসের বিষয় "সমাজ ও যুগযুগান্তরাগত সংস্কারের সঙ্গে ব্যক্তিজীবনের বিরোধ"। আখ্যানভাগ সংসারের সর্বময় কর্ত্রী মা, এক অনভিজ্ঞা বালিকাবধূ, এক বাল্যবিধবা ও তার প্রতি আকৃষ্ট দুই পুরুষকে কেন্দ্র করে আবর্তিত হয়েছে। ১৯০৪ সালে অমরেন্দ্রনাথ দত্ত এই উপন্যাসের নাট্যরূপ দেন। ১৯৩৮ সালে অ্যাসোসিয়েট পিকচার্সের প্রযোজনায় চোখের বালি অবলম্বনে নির্মিত প্রথম চলচ্চিত্রটি মুক্তি পায়। ২০০৩ সালে বিশিষ্ট পরিচালক ঋতুপর্ণ ঘোষ এই উপন্যাস অবলম্বনে চোখের বালি নামে একটি চলচ্চিত্র নির্মাণ করেছিলেন। চোখের বালি ইংরেজি (২ বার), হিন্দি ও জার্মান ভাষায় অনূদিত হয়।
রচনা ও প্রকাশের ইতিহাস
১৯০১ সালের মার্চ মাসে বন্ধু প্রিয়নাথ সেনকে একটি চিঠিতে রবীন্দ্রনাথ জানিয়েছিলেন, "বিনোদিনী লিখতে আরম্ভ করেছি, কিন্তু তার উপরে ভারতী এবং বঙ্গদর্শন উভয়েই দৃষ্টি দিয়েছেন, ভারতী প্রত্যহই তাঁর ভিক্ষাপাত্রটি আমার দ্বারে ফেরাচ্চেন। এমন করলে আমি তো আর বাঁচিনে।" অর্থাৎ, চোখের বালি উপন্যাসটি প্রথম প্রকাশের কৃতিত্ব নিতে ভারতী ও নবপর্যায় বঙ্গদর্শন উভয় পত্রিকাই সচেষ্ট হয়েছিল। একই মাসে প্রিয়নাথ সেনকে লেখা অন্যান্য চিঠিগুলিতে এই উপন্যাসের বিষয়বস্তু সম্পর্কে রবীন্দ্রনাথ অনেক কথাই জানিয়েছেন। ওই মাসেই তিনি পরের চিঠিতে লিখছেন, "এ গল্পে ঘটনাবাহুল্য একেবারেই নেই, সেইজন্যে এটা ক্রমশ প্রকাশের যোগ্য নয়— কিন্তু মাসিক পত্রিকার করাল কবল থেকে একে যে বাঁচাতে পারব এমন আশা করিনে।... ভারতীর জন্য আজকালের মধ্যেই একটা লেখা শুরু করতে হবে— আজ খুব শক্ত তাগিদ এবং প্রলোভন এসেছে।" এই চিঠিগুলি সবই শিলাইদহ থেকে লেখা হয়েছিল বলে, অনুমান করা হয় চোখের বালি উপন্যাস রচনার সূত্রপাত শিলাইদহেই হয়।
দ্য বেঙ্গলি পত্রিকার ১৯০১ সালের ১৮ এপ্রিল ও ২৯ এপ্রিল সংখ্যায় প্রকাশিতব্য নবপর্যায় বঙ্গদর্শন পত্রিকার গ্রাহকভুক্তির জন্য একটি বিজ্ঞাপন প্রকাশিত হয়েছিল। এই বিজ্ঞাপনে ছিল, "A highly interesting novel by Babu Ravindranath Tagore, will appear from the first month." ১৯০১ সালের ১৫ মে নবপর্যায় বঙ্গদর্শন পত্রিকার প্রথম সংখ্যায় প্রথম কিস্তিতে চোখের বালি উপন্যাসের প্রথম চারটি পরিচ্ছেদ মুদ্রিত হয়। শেষ কিস্তিটি প্রকাশিত হয় ১৯০২ সালের ২১ অক্টোবর।
১৯০৩ সালের ৫ এপ্রিল উপন্যাসটি কলকাতার মজুমদার লাইব্রেরি বই আকারে প্রকাশিত হয়। ক্রাউন ৮ পেজি ৩৩৮ পৃষ্ঠায় বইটি মুদ্রিত হয়। মুদ্রণের সংখ্যা ছিল ১০০০। দাম ছিল ২ টাকা চার আনা। বই আকারে প্রকাশের সময় লেখক সাময়িকপত্রে প্রকাশিত কোনো কোনো অংশ বর্জন করেছিলেন। ১৯১০ সালের ২০ জুন ইন্ডিয়ান পাবলিশিং হাউস চোখের বালি উপন্যাসের নতুন সংস্করণ প্রকাশ করে।
১৯৪০ খ্রিষ্টাব্দে (১৩৪৭ বঙ্গাব্দের বৈশাখ) উপন্যাসটি বিশ্বভারতী সংস্করণ রবীন্দ্র-রচনাবলিতে অন্তর্ভুক্তির সময় এর 'সূচনা' অংশ লিখতে গিয়ে রবীন্দ্রনাথ লেখেন, আমার সাহিত্যের পথযাত্রা পূর্বাপর অনুসরণ করে দেখলে ধরা পড়বে যে চোখের বালি উপন্যাসটা আকস্মিক, কেবল আমার মধ্যে নয়, সেদিনকার বাংলা সাহিত্য ক্ষেত্রে।.... সাহিত্যের নবপর্যায়ের পদ্ধতি হচ্ছে ঘটনাপরম্পরার বিবরণ দেওয়া নয়, বিশ্লেষণ করে তাদের আঁতের কথা বের করে দেখানো। সেই পদ্ধতিই দেখা দিল চোখের বালিতে।
অনুবাদ
১৯১৩ সালেই দ্য মডার্ন রিভিউ পত্রিকার সম্পাদক রামানন্দ চট্টোপাধ্যায়ের উৎসাহে রবীন্দ্রনাথের ভাইপো সুরেন্দ্রনাথ ঠাকুর চোখের বালি অনুবাদ করেন। এই অনুবাদ আইসোর (ইংরেজি: Eyesore) নামে উক্ত পত্রিকার ১৯১৪ সালের জানুয়ারি থেকে ডিসেম্বর সংখ্যা পর্যন্ত কিস্তিতে কিস্তিতে প্রকাশিত হয়। পরে বই আকারে প্রকাশের সময় অনুবাদটির নাম দেওয়া হয় বিনোদিনী (ইংরেজি: Binodini)।
১৯১৩ সালে রূপনারায়ণ পাণ্ডে উপন্যাসটির হিন্দি অনুবাদ করেন। এই হিন্দি অনুবাদটি আঁখ কি কিরকিরি নামে প্রকাশিত হয়। ১৯৫৯ সালে কৃষ্ণ কৃপালনী দ্বিতীয়বার উপন্যাসটি ইংরেজিতে অনুবাদ করেন। এই অনুবাদটি বিনোদিনী (ইংরেজি: Binodini) নামে সাহিত্য অকাদেমি থেকে প্রকাশিত হয়। ১৯৬৮ সালে ইংরেজি অনুবাদ অবলম্বনে উপন্যাসটি জার্মান ভাষাতেও অনুবাদ করা হয়।
নাট্যরূপ
১৯০৪ সালের ২৬ নভেম্বর কলকাতার বিডন স্ট্রিটে অবস্থিত ক্লাসিক থিয়েটারে চোখের বালি নাট্যাকারে প্রথম মঞ্চস্থ হয়। উপন্যাসটির নাট্যরূপ কে দিয়েছিলেন, তা নিয়ে দুই রকম মত শোনা যায়। প্রভাতকুমার মুখোপাধ্যায় তার রবীন্দ্রজীবনী (দ্বিতীয় খণ্ড) গ্রন্থে বলেছেন, নাট্যরূপ দিয়েছিলেন গিরিশচন্দ্র ঘোষ। যদিও হরীন্দ্রনাথ দত্ত তার রবীন্দ্রনাথ ও সাধারণ রঙ্গালয় গ্রন্থে লিখেছেন, "...গিরিশচন্দ্রের কাছে নাট্যরূপ দেবার প্রস্তাব করা মাত্র তিনি তেলে বেগুনে জ্বলে ওঠেন, বলেন-কী! ঐ দূর্নীতিমূলক বই-এর আমি নাট্যরূপ দেব? আমি যে থিয়েটারে আছি, সে থিয়েটারে আমি কখনও অমন জঘন্য বই অভিনীত হতে দেব না। অমরেন্দ্রনাথ (দত্ত) ভীষণ একরোখা মানুষ ছিলেন, তাই নিজেই নাট্যরূপ দিয়ে 'চোখের বালি' মঞ্চস্থ করার সিদ্ধান্ত নিলেন।" সমসাময়িক সংবাদপত্র প্রতিবেদনেও হরীন্দ্রনাথের বক্তব্যের সমর্থন পাওয়া যায়। ক্লাসিক থিয়েটার মঞ্চে ১৯০৪ সালে তিন বার ও ১৯০৫ সালে দু-বার চোখের বালি মঞ্চস্থ হয়। অমরেন্দ্রনাথ নিজে এই নাটকে নায়ক মহেন্দ্রের চরিত্রে অভিনয় করেছিলেন।
চলচ্চিত্রায়ণ
চোখের বালি উপন্যাসটি বাংলায় দুইবার চলচ্চিত্রায়িত হয়েছে।
মোজাফফর আহমদ (রাজনীতিবিদ)
মোজাফফর আহমদ (১৪ এপ্রিল ১৯২২ - ২৩ আগস্ট ২০১৯) ছিলেন একজন বাংলাদেশী রাজনীতিবিদ। তিনি ১৯৭১ সালে যুদ্ধকালীন সময়ে বাংলাদেশের অস্থায়ী সরকারের উপদেষ্টা ছিলেন। তিনি বাংলাদেশ ন্যাশনাল আওয়ামী পার্টির (মস্কোপন্থী) সভাপতি ছিলেন।
জন্ম ও শিক্ষাজীবন
মোজাফফর আহমদ ১৯২২ সালের ১৪ এপ্রিল কুমিল্লা জেলার দেবীদ্বার উপজেলার এলাহাবাদ গ্রামে জন্মগ্রহণ করেন। তার পিতার নাম আলহাজ কেয়াম উদ্দিন ভূইয়া, মায়ের নাম আফজারুন্নেছা। তার পিতা ছিলেন একজন স্কুল শিক্ষক। মোজাফফর আহমদ যথাক্রমে হোসেনতলা স্কুল ও জাফরগঞ্জ রাজ ইনস্টিটিউশনে প্রাথমিক,  দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয় উদ্দিন পাইলট উচ্চ বিদ্যালয়ে মাধ্যমিক এবং ভিক্টোরিয়া কলেজে উচ্চমাধ্যমিক পর্যায়ে পড়াশোনা করেন। পরবর্তীতে ঢাকা বিশ্ববিদ্যালয় থেকে অর্থনীতিতে সম্মানসহ স্নাতক ও স্নাতকোত্তর ডিগ্রি গ্রহণ করেন এবং ইউনেস্কো থেকে একটি ডিপ্লোমা লাভ করেন।
কর্মজীবন ও রাজনীতিতে যোগদান
ঢাকা বিশ্ববিদ্যালয়ের কৃতী ছাত্র জনাব মোজাফফর দীর্ঘদিন বিভিন্ন কলেজে শিক্ষকতা করেন। শেষমেশ ঢাকা বিশ্ববিদ্যালয়ের অর্থনীতি বিভাগে অধ্যাপনা করেন ১৯৫২ থেকে ১৯৫৪ সাল পর্যন্ত। তার রাজনৈতিক জীবন অত্যন্ত বর্ণিল। রাজনীতি অঙ্গনে তার শুভসূচনা হয় ১৯৩৭ সালের দিকে। তিনি ১৯৫২ সালের মহান ভাষা আন্দোলনে গুরুত্বপূর্ণ ভূমিকা রাখেন। ১৯৫৪ সালে ঢাকা বিশ্ববিদ্যালয়ের অর্থনীতির অধ্যাপনা ছেড়ে দিয়ে সম্পূর্ণভাবে রাজনীতির সঙ্গে সম্পৃক্ত হয়ে যান। ১৯৫৪ সালের সাধারণ নির্বাচনে নিজ জেলা কুমিল্লার দেবিদ্বার আসনে মুসলিম লীগের শিক্ষামন্ত্রীকে পরাজিত করে তাক লাগিয়ে দেন রাজনীতির ময়দানের সবাইকে। আওয়ামীলীগের বিরোধিতা সত্ত্বেও ১৯৫৭ সালের ৩রা এপ্রিল পূর্ববঙ্গ প্রাদেশিক পরিষদে ন্যাপ এর প্রতিনিধি নেতা হিশেবে অধ্যাপক মোজাফফর আঞ্চলিক স্বায়ত্তশাসনের প্রস্তাব উত্থাপন করেছিলেন। সামরিক শাসক আইয়ুব সরকার তার বিরুদ্ধে গ্রেফতারি পরোয়ানা ও হুলিয়া জারি করে ১৯৫৮ সালের দিকে। তাকে ধরিয়ে দিলে পুরস্কার প্রাপ্তির ঘোষণা পর্যন্ত করা হয়। আত্মগোপন থাকা অবস্থায় তিনি আইয়ুব সরকার শাসনের বিরুদ্ধে আন্দোলন সুসংগঠিত করেন। দীর্ঘ আট বছর সময়ব্যাপী আত্মগোপনে থাকবার পর ১৯৬৬ সালে তিনি প্রকাশ্য রাজনীতিতে প্রত্যাবর্তন করেন। প্রগতিশীল জাতীয়তাবাদী বাম রাজনৈতিক দল ন্যাশনাল আওয়ামী পার্টি (ন্যাপ) ১৯৬৭ সালের ৩০ নভেম্বর রংপুর জেলায় অনুষ্ঠিত এক কাউন্সিল অধিবেশনের পর চীনপন্থী ও মস্কোপন্থী-এ দুই শিবিরে বিভক্ত হয়ে পড়ে। চীনপন্থী ন্যাপের সভাপতি হন মাওলানা ভাসানী এবং মস্কোপন্থী ন্যাপের সভাপতি হন সীমান্ত প্রদেশের খান আবদুল ওয়ালী খান। মস্কো শিবিরে পূর্ব পাকিস্তানপন্থী ন্যাপের সভাপতি ছিলেন অধ্যাপক মোজাফফর আহমদ। এ অংশ মোজাফফর ন্যাপ নামেও পরিচিত ছিল। অবিভক্ত পাকিস্তান ন্যাপের যুগ্ম সম্পাদকও ছিলেন তিনি। ১৯৬৯ সালে আইয়ুব সরকারবিরোধী আন্দোলনে নেতৃত্ব দিয়ে তিনি কারাবরণও করেছেন।
মুক্তিযুদ্ধে অবদান
বাংলাদেশের মুক্তিযুদ্ধ চলাকালে প্রবাসী বাংলাদেশ সরকার তথা মুজিবনগর সরকার ছয় সদস্যের যে উপদেষ্টা পরিষদ গঠন করেছিল, তাদের মধ্যে একজন ছিলেন অধ্যাপক মোজাফফর আহমদ। উপদেষ্টা কমিটির অন্যান্য সদস্যদের মধ্যে ছিলেন মাওলানা ভাসানী, মণি সিংহ, মনোরঞ্জন ধর ও খোন্দকার মোশতাক আহমদ। তিনি স্বাধীনতার পক্ষে আন্তর্জাতিক সমর্থন আদায়ের লক্ষ্যে বিশ্বের বিভিন্ন দেশে সফর করেন। সে সময় তিনি জাতিসংঘে বাংলাদেশ সরকারের প্রতিনিধিত্ব করেন। মুক্তিযুদ্ধ চলাকালীন ন্যাপ, সিপিবি ও ছাত্র ইউনিয়ন থেকে নিজস্ব উনিশ হাজার মুক্তিযোদ্ধা সংগঠনে অধ্যাপক আহমদের ভূমিকা অবিস্মরণীয়।
স্বাধীন বাংলার রাজনীতিতে পদচারণা
স্বাধীনতা পরবর্তী সময়ে ১৯৭৯ সালে অধ্যাপক মোজাফফর সংসদ সদস্য নির্বাচিত হন। ১৯৮১ সালে রাষ্ট্রপতি নির্বাচন হলে তিনি ন্যাপ, সিপিবি এবং প্রগতিশীল শক্তির পক্ষে প্রার্থী হিসেবে প্রতিদ্বন্দ্বিতা করেন। স্বৈরাচারী শাসক এরশাদ-বিরোধী আন্দোলনের শুরুতে অধ্যাপক আহমদ কারারুদ্ধ হন। রাজনীতি জীবনে তিনি যুক্তরাষ্ট্র, কানাডা, ফ্রান্স, জার্মানি, সোভিয়েত ইউনিয়ন, বুলগেরিয়া, অস্ট্রিয়া, দক্ষিণ ইয়েমেন, লিবিয়া, আফগানিস্তান, ভারত, মধ্যপ্রাচ্যসহ পূর্ব ও পশ্চিম ইউরোপের নানান দেশে সফর করেন। তার সহধর্মিণী আমিনা আহমদ বর্তমানে ন্যাপের সভাপতিমণ্ডলীর সদস্য এবং সভানেত্রী হিসেবে আছেন বাংলাদেশ নারী সমিতিতে। ১০ম জাতীয় সংসদে সংরক্ষিত আসনের মহিলা সংসদ সদস্য ছিলেন তিনি।
পুরস্কার ও সম্মাননা
বাংলাদেশ সরকার ২০১৫ সালে অধ্যাপক মোজাফফর আহমদকে স্বাধীনতা পদক দেওয়ার ঘোষণা দিলে তিনি তা সবিনয়ে প্রত্যাখ্যান করেন।
ব্যক্তি জীবন
তার প্রয়াসে মদনপুরে তার প্রতিষ্ঠিত উপমহাদেশের একমাত্র শিক্ষায়তন 'সামাজিক বিজ্ঞান পরিষদ'। বাংলাদেশের রাজনীতিতে শেষ দিকে প্রায় নিষ্ক্রিয় এবং বিভক্ত ন্যাশনাল আওয়ামী পার্টির (ন্যাপ) একাংশের সভাপতি অধ্যাপক মোজাফফর নিজেকে  'কুঁড়েঘরের মোজাফফর' বলে পরিচয় দিতে ভালোবাসতেন। বাংলাদেশের প্রগতিশীল-গণতান্ত্রিক রাজনীতির প্রবাদপ্রতিম এ ব্যক্তিত্ব নিজেকে সাদামাটাভাবে উপস্থাপন করতে ভালোবেসেছেন আজীবন। অধ্যাপক আহমদ ব্যক্তিজীবনে কথাবার্তা বলতেন কিছুটা কৌতুকমিশ্রিতভাবে; কখনো থাকে প্রচ্ছন্ন হেঁয়ালির ছোঁয়া। তিনি কাছের মানুষদের কাছে একসময় বলতেন, "আমার নাম মোজাফফর আহমদে নূরী, আমি পথে পথে ঘুরি"।
মৃত্যু
দীর্ঘদিন যাবৎ বার্ধক্যজনিত বিভিন্ন রোগে ভুগে রাজধানীর অ্যাপোলো হাসপাতালে চিকিৎসাধীন অবস্থায় তিনি ২০১৯ সালের ২৩ আগস্ট রাত ৭টা ৪৯ মিনিটে ৯৭ বছর বয়সে মৃত্যুবরণ করেন।
ব্যাংকক বিশ্ববিদ্যালয়
ব্যাংকক বিশ্ববিদ্যালয় (มหาวิทยาลัยกรุงเทพ) ১৯৬২ সালে প্রতিষ্ঠিত থাইল্যান্ডের প্রাচীনতম এবং সর্ববৃহৎ বেসরকারি, অলাভজনক বিশ্ববিদ্যালয়গুলোর মধ্যে একটি। ব্যাংকক কেন্দ্রীয় বাণিজ্যিক অঞ্চলে বিশ্ববিদ্যালয়ের প্রধান ক্যাম্পাস অবস্থিত। বিশ্ববিদ্যালয়টি দ্রুত উন্নতির জন্য পাঠুম থানি প্রদেশের রাঙ্গসিতে দ্বিতীয় ক্যাম্পাস চালু করে।
ইতিহাস
ব্যাংকক বিশ্ববিদ্যালয় থাইল্যান্ডের প্রাচীনতম এবং সর্বাধিক বিখ্যাত বেসরকারি বিশ্ববিদ্যালয়গুলির মধ্যে একটি। এটি ১৯৬২ সাল থেকে ইউনিভার্সিটি এ-সেতাত ও এপিংটিপ ওসাতানুগরাহের মাধ্যমে ভবিষ্যতে দেশকে সেবা করার জন্য জ্ঞান ব্যবহারিক দক্ষতার সাথে আধুনিক মেধা বিকাশের জন্য অলাভজনক বেসরকারি বিশ্ববিদ্যালয় প্রতিষ্ঠিত হয়। ব্যাংকক বিশ্ববিদ্যালয় থেকে হাজার হাজার স্নাতক শুধুমাত্র থাইল্যান্ড নয় বরং বিশ্বব্যাপী ছড়িয়ে রয়েছেন। তাত্ত্বিক জ্ঞান এবং ব্যবহারিক কাজের দক্ষতার পরিপ্রেক্ষিতে শিক্ষার্থীদের ক্ষমতায়ন করার জন্য বিশ্ববিদ্যালয়টি শিক্ষার মানের বিশ্বদরবারে প্রতীয়মান হয়। বিশ্ববিদ্যালয়টির উচ্চতর যোগ্য অনুষদ, দক্ষ শিক্ষকমণ্ডলি, আধুনিক প্রযুক্তি, শিক্ষণ পরিবেশকে ত্বরান্বিত করা এবং আন্তর্জাতিক সহযোগিতার মাধ্যমে বিউ-তে আন্তর্জাতিক মানের শিক্ষা প্রদান করা সম্ভব হয়েছে।
একাডেমিক প্রোগ্রাম
ব্যাংকক বিশ্ববিদ্যালয়ে রয়েছে থাই ভাষায় স্নাতক সম্মান, স্নাতকোত্তর, এবং ডক্টরেট ডিগ্রী। এছাড়াও এখানে রয়েছে আন্তর্জাতিক প্রোগ্রাম, যা ইংরেজি ভাষায় পরিচালিত হয়ে থাকে। আন্তর্জাতিক প্রোগ্রাম গুলোতেও রয়েছে স্নাতক সম্মান, স্নাতকোত্তর এবং ডক্টরেট ডিগ্রী অর্জনের সকল সুযোগ সুবিধা।
ক্যাম্পাস
ব্যাংকক বিশ্ববিদ্যালয়ের দুটি ক্যাম্পাস রয়েছে:
শহুরে ক্যাম্পাস
শহুরের ক্যাম্পাস ("কলু নাম থাই ক্যাম্পাস" নামে পরিচিত, วิทยาเขตกล้วยน้ำไท) এই ক্যম্পাসটি খলং টোই জেলার ফেরা খানং উপজেলায় অবস্থিত। এটি প্রায় ১৫,০০০ মিটার জায়গা দখল করে অবস্থিত। আন্তর্জাতিক ছাত্রছাত্রী এই ক্যাম্পাসে বিশেষ প্রোগ্রামে অধ্যয়নের সুযোগ পেয়ে থাকে। এই ক্যাম্পাসটি তৃতীয় ও চতুর্থ বছরে বেশিরভাগ ছাত্রদের জন্য নির্ধারিত। এটি বিশ্ববিদ্যালয়ের পাশাপাশি আন্তর্জাতিক কলেজ, স্নাতক স্কুল এবং অন্যান্য অনুষদের প্রাতিষ্ঠানিক কার্যাবলি পরিচালিত করা হয়। এই ক্যম্পাসে মিলোনায়তন, গবেষণাগার, শ্রেণীকক্ষ, সেমিনার রুম, কম্পিউটার সেন্টার এবং একটি ইনডোর স্পোর্টস সেন্টার রয়েছে। ২০০৬ সালে ক্যাম্পাসে খোলা একটি আর্ট গ্যালারি ব্যাংকক ইউনিভার্সিটি গ্যালারী (বিইউজি) স্থাপন করা হয়।
রংসিত ক্যাম্পাস
রংসিত ক্যাম্পাস (วิทยาเขต รังสิต) পাথুম থানি প্রদেশের খলং নিং উপজেলা খলং লুয়াং জেলায় অবস্থিত। এই ক্যম্পাসটি ডন মুয়াং আন্তর্জাতিক বিমানবন্দর থেকে প্রায় ১৪ কিলোমিটার উত্তরে অবস্থিত। এই ক্যাম্পাস প্রায় ২,৬৫,০০০ মিটার জমির উপর নির্মিত হয়েছে। আন্তর্জাতিক নয় এমন ছাত্রছাত্রী এখানে চার বছরের জন্য নিয়মিত গবেষণা ব্যতীত প্রথম এবং দ্বিতীয় বছরের নিয়মিত শিক্ষার্থীরা এখানে পড়েন। এছাড়াও ক্যাম্পাসে ব্যাংকক বিশ্ববিদ্যালয় স্টেডিয়াম, ব্যাংকক ব্যাংকক বিশ্ববিদ্যালয়ের এফসি, হোম থ্যাডমিডেম, ২০০৬ থাইল্যান্ড প্রিমিয়ার লিগ চ্যাম্পিয়নস, সুরত ওসনগুরুগ্রাহ গ্রন্থাগার এবং পাংটিপ ওসানগনগাহ কমিউনিকেশন আর্টস কমপ্লেক্স এই ক্যম্পাসে অবস্থিত। ব্যাংকক বিশ্ববিদ্যালয় সাউথইস্ট এশিয়ান সিরামিক্স মিউজিয়াম, একটি গুরুত্বপূর্ণ প্রত্নতাত্ত্বিক গবেষণা সুবিধা, রংসিত ক্যাম্পাসে অবস্থিত।
আনিসুজ্জামান (দ্ব্যর্থতা নিরসন)
আনিসুজ্জামান বলতে বোঝাতে পারে:
কিম্বার্লি জুলসিং
কিম্বার্লি অরলিনে জুলসিং (জন্ম ২৪ এপ্রিল ১৯৯৯) হলেন জার্মান-আরুবান মডেল যিনি ২০১৮ সালের ৭ জুন 'মিস আরুবা ২০১৮' খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় নেদারল্যান্ডস সাম্রাজ্যের অন্তর্ভুক্ত অঞ্চল আরুবার প্রতিনিধিত্ব করেছিলেন।
ব্যক্তিগত জীবন
কিম্বার্লি জুলসিং আরুবার দাইমারিতে বাস করেন। তিনি ই.পি.আই হেলথ অ্যান্ড সার্ভিসে পড়াশোনা করেছিলেন। ২০১৭ সালে তিনি 'বেস্ট অব দ্য বেস্ট বিউটি ওয়ার্ল্ড' খেতাব লাভ করেন।
মিস আরুবা ২০১৮
কিম্বার্লি জুলসিং ২০১৮ সালের ৭ জুন 'মিস আরুবা ২০১৮' খেতাব লাভ করেছিলেন। তিনি দেশটির রাজধানী অরেঞ্জেস্তাদের দিভি রিসোর্টসের আলহাম্বরা বলরুমে খেতাবটি লাভ করেছিলেন। এই প্রতিযোগিতায় বিজয়ী হবার দরুন তিনি মিস ইউনিভার্স ২০১৮ প্রতিযোগিতায় অংশগ্রহণ করার সুযোগ পান।
মিস ইউনিভার্স ২০১৮
কিম্বার্লি জুলসিং থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় আরুবার প্রতিনিধিত্ব করেছিলেন।
মার্জেন মৌলিক
The search for Mersenne primes was revolutionized by the introduc
মার্জেন মৌলিক (ইংরেজি Mersenne prime) হল সেই সব মৌলিক সংখ্যা, যারা 2 এর একটি মৌলিক সংখ্যা বিশিষ্ট ঘাত অপেক্ষা 1 কম।
যেমন 31 (একটি মৌলিক সংখ্যা) = 32-1 = 25-1, এবং 5 হচ্ছে একটি মৌলিক সংখ্যা, সুতরাং 31 একটি মের্সেন মৌলিক সংখ্যা। কিন্তু 2047 = 211-1 মের্সেন মৌলিক সংখ্যা নয়, যদিও 11 একটি মৌলিক সংখ্যা। কারণ হচ্ছে, 2047 কোনো মৌলিক সংখ্যা নয় (2047, 89 এবং 23 দ্বারা বিভাজ্য)।
সাধারণভাবে বলতে গেলে, মের্সেন সংখ্যা(মের্সেন মৌলিক সংখ্যা নাও হতে পারে!) হচ্ছে সেই সব সংখ্যা, যারা 2 এর মৌলিক ঘাত অপেক্ষা 1 কম।
টৈটং ইউনিয়ন
টৈটং বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
আয়তন
টৈটং ইউনিয়নের আয়তন ২৪৭০ একর (১০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী টৈটং ইউনিয়নের লোকসংখ্যা ২০,১৬০ জন। এর মধ্যে পুরুষ ৯,৮২৬ জন এবং মহিলা ১০,৩৩৪ জন।
অবস্থান ও সীমানা
পেকুয়া উপজেলার সর্ব-উত্তরে টৈটং ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে রাজাখালী ইউনিয়ন, দক্ষিণে বারবাকিয়া ইউনিয়ন, পূর্বে চকরিয়া উপজেলার হারবাং ইউনিয়ন এবং উত্তরে চট্টগ্রাম জেলার বাঁশখালী উপজেলার পুঁইছড়ি ইউনিয়ন অবস্থিত।
নামকরণ
ইতিহাস বিষয়ক গ্রন্থাবলীতে টৈটং এর আলাদা বর্ণনা পাওয়া যায় না। কর্ণফুলি নদীর দক্ষিণ পার্শ্ব থেকে সুদূর আরাকান পর্যন্ত পুরো এলাকা বৌদ্ধ ধর্মাবলম্বী মগরাই শাসন করত। অনেক কাল আগে মগরাই প্রথম জনবসতি গড়ে তুলে। কিন্তু টৈটং এর নামকরণে ভিন্ন ভিন্ন মত রয়েছে। মগ কিংবা চকমা ভাষায় টৈ শব্দের অর্থ এলাকা এবং টং শব্দের অর্থ বন বা জঙ্গল সুতরাং টৈটং অর্থ জঙ্গলী কিংবা পাহাড়ী এলাকা। এ থেকে বুঝা যায় যে, মগদের হাত ধরে এ এলাকার গোড়াপত্তন হয়। অনেকেই যথার্থ ও যুক্তিযুক্ত বলে মনে করে থাকেন।
অপর এক তথ্য পাওয়া যায় যে, এ অঞ্চলে তুয়াই নামের একজন মগ রাজা বাস করত। তার বংশধররা তাদের আঞ্চলিক ভাষায় তুং দ্বারা এলাকা বুঝাত । সেই তুয়াই মগ রাজার নাম অনুসারে তুয়াই তং বা টৈটং নামের উৎপত্তি ঘটে।
এছাড়া ব্যাপক জনশ্রুতি রয়েছে যে, এ এলাকায় মানুষেরা পাহাড়ে ঘেরা বনজঙ্গল কেটে আবাদকৃত জমিতে চাষাবাদ করত। তখন বন্য হাতি, শুকর, বানর ও অন্যান্য বন্য পশু ইত্যাদি হিংস্র জীব-জন্তু ফসলের ব্যাপক ক্ষতি সাধন করত বলে তারা ফসল রক্ষা করার জন্য দিনে বা রাতে পাহারা দিত। তারা লম্বা ও উঁচ গাছ-বাঁশ দিয়ে টং বা টংগী বেঁধে পাহারা করতো। এ থেকেও গ্রামটির নামকরণ হয়েছে টৈটং।
ইতিহাস
টৈটং ইউনিয়ন এক সময় বারবাকিয়া ইউনিয়ন এর অধীনে ছিল। ১৯৯২ সালের সেপ্টেম্বর মাসে টৈটং আলাদা ইউনিয়ন হিসেবে প্রতিষ্ঠা লাভ করে।
প্রশাসনিক কাঠামো
টৈটং ইউনিয়ন পেকুয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
শিক্ষা ব্যবস্থা
টৈটং ইউনিয়নের সাক্ষরতার হার ২১.৩৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
টৈটং ইউনিয়নে যোগাযোগের প্রধান সড়ক হল চট্টগ্রাম-কক্সবাজার আঞ্চলিক সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
টৈটং ইউনিয়নের পশ্চিম সীমান্ত দিয়ে প্রবাহিত হচ্ছে জলকদর খাল।
হাট-বাজার
টৈটং ইউনিয়নের প্রধান প্রধান হাট/বাজারগুলো হল টৈটং বাজার এবং হাজীর বাজার।
ব্যোমকেশ বক্সী
ব্যোমকেশ বক্সী শরদিন্দু বন্দ্যোপাধ্যায় সৃষ্ট বাংলা সাহিত্যের অন্যতম জনপ্রিয় গোয়েন্দা চরিত্র। গল্পগুলিতে নিজেকে "সত্য-সন্ধানী" বা সত্যান্বেষী হিসাবে উল্লেখ করে, বকশী তার পর্যবেক্ষণ, যৌক্তিক যুক্তি এবং ফরেনসিক বিজ্ঞানের দক্ষতার জন্য পরিচিত, যা তিনি কলকাতায় ঘটে যাওয়া জটিল মামলাগুলি, সাধারণত খুনের সমাধান করেন।
চরিত্র
শরদিন্দু বন্দ্যোপাধ্যায়ের সৃষ্ট চরিত্র হিসেবে ব্যোমকেশ বক্সীর আবির্ভাব হয় সত্যান্বেষী গল্পে। ১৩৩১ বঙ্গাব্দে কলকাতার চীনাবাজার অঞ্চলে পরপর কয়েকটি খুনের ঘটনার কিনারা করতে 'বে-সরকারী ডিটেকটিভ' ব্যোমকেশ বক্সী পুলিশ কমিশনারের অনুমতি নিয়ে অতুলচন্দ্র মিত্র ছদ্মনামে এই অঞ্চলে এক মেসে বসবাস শুরু করেছিলেন। এই মেসে তার ঘরের অন্য ভাড়াটিয়া অজিত বন্দ্যোপাধ্যায়ের কলমে শরদিন্দু বন্দ্যোপাধ্যায় ব্যোমকেশের অধিকাংশ গোয়েন্দা গল্পগুলি লিখিয়েছিলেন। সত্যান্বেষী গল্পে ব্যোমকেশের বিবরণ দিতে গিয়ে অজিত বলেছেন, ...তাহার বয়স বোধকরি তেইশ-চব্বিশ হইবে, দেখিলে শিক্ষিত ভদ্রলোক বলিয়া মনে হয়। গায়ের রঙ ফরসা, বেশ সুশ্রী সুগঠিত চেহারা-মুখে চোখে বুদ্ধির একটা ছাপ আছে। এই গল্পের শেষে জানা যায়, হ্যারিসন রোডের একটি বাড়ীর তিনতলা ভাড়া নিয়ে ব্যোমকেশ বসবাস করেন। এই বাড়িতে ব্যোমকেশ ছাড়া দ্বিতীয় ব্যক্তি তার পরিচারক পুঁটিরাম। ব্যোমকেশের অনুরোধে অজিত এই বাড়ীতে বসবাস শুরু করেন। বাড়ীর দরজায় পেতলের ফলকে লেখা ছিল শ্রীব্যোমকেশ বক্সী, সত্যান্বেষী। সত্যান্বেষীর অর্থ জিজ্ঞাসা করায় অজিতকে ব্যোমকেশ বলেন, ওটা আমার পরিচয়। ডিটেকটিভ কথা শুনতে ভালো নয়, গোয়েন্দা শব্দটা আরও খারাপ, তাই নিজের খেতাব দিয়েছি সত্যান্বেষী। পরের গল্পগুলিতে ব্যোমকেশ নিজেকে সত্যান্বেষী বলেই পরিচয় দিয়েছেন। অর্থমনর্থম্‌ গল্পে ব্যোমকেশের সঙ্গে একটি খুনের ঘটনায় অভিযুক্ত সুকুমারবাবুর বোন সত্যবতীর পরিচয় হয়, যার সাথে পরে তার বিবাহ সম্পন্ন হয়। আদিম রিপু গল্পে ব্যোমকেশের বাল্যকাল সম্বন্ধে কিছু তথ্য জানা যায়। ব্যোমকেশের পিতা স্কুলে অঙ্কের শিক্ষক ছিলেন ও বাড়িতে সাংখ্য দর্শনের চর্চা করতেন এবং তার মাতা বৈষ্ণব বংশের মেয়ে ছিলেন। ব্যোমকেশের যখন সতেরো বছর বয়স, তখন তার পিতা ও পরে তার মাতা যক্ষ্মা রোগে মারা যান। পরে ব্যোমকেশ জলপানির সাহায্যে বিশ্ববিদ্যালয় থেকে পাশ করেন। দ্বিতীয় বিশ্বযুদ্ধ ও ভারতের স্বাধীনতা লাভের পরেও অজিত ও সপরিবারে ব্যোমকেশ হ্যারিসন রোডের বাড়িতে বসবাস করেন। পরে তারা দক্ষিণ কলকাতার কেয়াতলায় জমি কিনে সেখানে বাড়ি বানিয়ে চলে যাবেন বলে মনস্থির করেন।
গল্পলেখক
শরদিন্দু বন্দ্যোপাধ্যায় ব্যোমকেশ বক্সী সিরিজের গল্পগুলিতে লেখক হিসেবে ব্যোমকেশের বন্ধু অজিত বন্দ্যোপাধ্যায়কে উপস্থাপিত করেছেন। ব্যোমকেশের প্রতিটি রহস্যভেদের সঙ্গী অজিতের লেখনীতে ব্যোমকেশের অধিকাংশ গল্পগুলি তুলে ধরা হয়েছে। কিন্তু রুম নম্বর দুই, শজারুর কাঁটা, বেণীসংহার, লোহার বিস্কুট, বিশুপাল বধ এই গল্পগুলিতে অজিতকে গল্পলেখক হিসেবে উপস্থিত করা হয়নি। এই প্রসঙ্গে শরদিন্দু বলেছেন, ''অজিতকে দিয়ে ব্যোমকেশের গল্প লেখানো আর চলছে না। একে তো ভাষা সেকেলে হয়ে গেছে, এখনো চলতি ভাষা আয়ত্ত করতে পারেনি, এই আধুনিক যুগেও 'করিতেছি', 'খাইতেছি' লেখে। উপরন্তু তাঁর সময়ও নেই। পুস্তক প্রকাশের কাজে যে লেখকেরা মাথা গলিয়েছেন তাঁরা জানেন, একবার মা-লক্ষ্মীর প্রসাদ পেলে মা-সরস্বতীর দিকে আর নজর থাকে না। তাছাড়া সম্প্রতি অজিত আর ব্যোমকেশ মিলে দক্ষিণ কলকাতায় জমি কিনেছে, নতুন বাড়ি তৈরী হচ্ছে; শীগ্‌গিরই তারা পুরনো বাসা ছেড়ে কেয়াতলায় চলে যাবে। অজিত একদিকে বইয়ের দোকান চালাচ্ছে, অন্যদিকে বাড়ি তদারক করছে; গল্প লেখার সময় কোথায়? ...... দেখেশুনে অজিতকে নিস্কৃতি দিলাম, এখন থেকে আমিই যা পারি লিখব।''
রচনা
রচনাকাল অনুসারে ব্যোমকেশ সিরিজের প্রথম গল্প পথের কাঁটা (৭ই আষাঢ়, ১৩৩৯ বঙ্গাব্দ) এবং দ্বিতীয় গল্প সীমন্ত-হীরা (৩রা অগ্রহায়ণ, ১৩৩৯ বঙ্গাব্দ)। এই দুইটি গল্প লেখার পর শরদিন্দু বন্দ্যোপাধ্যায় ব্যোমকেশ বক্সী চরিত্র নিয়ে সিরিজ লেখার কথা চিন্তা করে ১৩৩৯ বঙ্গাব্দের ২৪শে মাঘ সত্যান্বেষী গল্প রচনা শেষ করে ব্যোমকেশ চরিত্রকে পাঠকের সামনে উপস্থিত করেন। সেই কারণে সত্যান্বেষী গল্পটিকে ব্যোমকেশ সিরিজের প্রথম গল্প হিসেবে ধরা হয়ে থাকে। ১৩৩৯ থেকে ১৩৪৩ বঙ্গাব্দ পর্যন্ত দশটি গল্প লেখার পর পাঠকদের ভালো লাগবে না ভেবে পনেরো বছর ব্যোমকেশকে নিয়ে আর কোন গল্প লেখেননি। এরপর কলকাতার পরিমল গোস্বামীর বাড়ির ছেলেমেয়েদের অনুরোধে ১৩৫৮ বঙ্গাব্দের ৮ই পৌষ চিত্রচোর গল্পটি লেখেন। শরদিন্দু বন্দ্যোপাধ্যায় ব্যোমকেশ চরিত্র নিয়ে তেত্রিশটি কাহিনী রচনা করেছেন। এর মাঝে বিশুপাল বধ গল্পটি তিনি সম্পূর্ণ করে যেতে পারেননি। পরবর্তীতে এই গল্প সম্পূর্ণ করেন সাহিত্যিক নারায়ণ সান্যাল। ব্যোমকেশ বক্সী চরিত্র নিয়ে রচিত কাহিনীগুলি হলঃ
চলচ্চিত্রে ব্যোমকেশ বক্সী
ব্যোমকেশ বক্সী চরিত্র নিয়ে রচিত গল্পগুলিকে ভিত্তি করে বেশ কয়েকটি চলচ্চিত্র নির্মিত হয়েছে। এই চলচ্চিত্রগুলি তালিকাবদ্ধ করা হল-
দ্য নিউ সেন্টস ফুটবল ক্লাব
দ্য নিউ সেন্টস অভ ওসওয়েস্ট্রি টাউন অ্যান্ড লান্সান্টফ্রেইড ফুটবল ক্লাব (Clwb Pêl-droed y Seintiau Newydd, The New Saints of Oswestry Town & Llansantffraid Football Club; এছাড়াও দ্য নিউ সেন্টস এফসি, টিএনএস অথবা শুধুমাত্র দ্য নিউ সেন্টস নামে পরিচিত) হচ্ছে শ্রপশার ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৫৯ সালে প্রতিষ্ঠিত হয়েছে। দ্য নিউ সেন্টস তাদের সকল হোম ম্যাচ শ্রপশারের পার্ক হলে খেলে থাকে; যার ধারণক্ষমতা হচ্ছে ২,০৩৪। বর্তমানে এই ক্লাবের ম্যানেজারের দায়িত্ব পালন করছেন স্কট রুস্কো এবং সভাপতির দায়িত্ব পালন করছেন মাইক হ্যারিস। ইংরেজ গোলরক্ষক পল হ্যারিসন এই ক্লাবের অধিনায়কের দায়িত্ব পালন করছেন।
নৃসিংহপ্রসাদ ভাদুড়ী
নৃসিংহপ্রসাদ ভাদুড়ী (জন্ম: ২৩ নভেম্বর, ১৯৫০ ) একজন ভারতীয় ইতিহাসবিদ, লেখক ও ভারতবিদ্যা। তিনি ভারতীয় মহাকাব্য ও পুরাণ বিশেষজ্ঞ। নৃসিংহপ্রসাদ ভাদুড়ী ২০১২ সালে প্রধান ভারতীয় মহাকাব্য মহাভারত ও রামায়ণের একটি বিশ্বকোষ তৈরির বৃহত আকারের প্রকল্প গ্রহণ করেন। কাজের অসুবিধা ও জটিলতার কারণে, প্রকল্পটিকে ধারণ করতে তাঁর এক দশক সময় লেগেছিল।
প্রারম্ভিক জীবন
নৃসিংহপ্রসাদ ভাদুড়ী ১৯৫০ সালের ২৩ নভেম্বর পূর্ববঙ্গের (পাকিস্তান) পাবনা জেলার গোপালপুর গ্রামে (বর্তমানে বাংলাদেশ) জন্মগ্রহণ করেন। তিনি কলকাতা বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রি অর্জন করেন।
সাহিত্য কর্ম
নৃসিংহপ্রসাদ ভাদুড়ী প্রাচীন ভারতীয় গল্পগুলির সহজ ব্যাখ্যা ক্ষেত্রে তাঁর পণ্ডিতের জন্য খ্যাতিমান, বিশেষত ভারতীয় মহাকাব্য রামায়ণ ও মহাভারত বিষয়ক। তিনি সাধারণত বাংলা ভাষায় লেখেন এবং বাল্মিকীর রাম ও রামায়ণ, অর্জুন ও দ্রৌপদী এবং কৃষ্ণা কুন্তি এবং কৌন্তেয় সহ বহু বই লিখেছেন। বহু বছর ধরে, তিনি বর্তমান, আনন্দ পাবলিশার্স, আনন্দমেলা, দেশ প্রভৃতি সরোদিয়া সংখ্যা সহ বাংলা পত্রিকায় হিন্দু মহাকাব্যের চরিত্র নিয়ে রচনা লিখছেন।
আকতার মিয়া
আকতার উদ্দিন মিয়া যিনি আকতার মিয়া নামে পরিচিত ছিলেন। (১০ সেপ্টেম্বর ১৯২০-২৮ সেপ্টেম্বর ১৯৮৪) বাংলাদেশী রাজনীতিবিদ যিনি তৎকালীন ফরিদপুর-৮ আসনের সংসদ সদস্য ছিলেন। ২০২৩ সালে বাংলাদেশ সরকার তাকে মরণোত্তর একুশে পদকের জন্য মনোনীত করেন।
জন্ম ও প্রাথমিক জীবন
আকতার উদ্দিন মিয়া ১০ সেপ্টেম্বর ১৯২০ সালে গোপালগঞ্জের কাশিয়ানীর রাতইল ইউনিয়নের ঘোনাপাড়া গ্রামে জন্মগ্রহণ করেন। তিনি ১৯৩৮ সালে এন্ট্রাস পরীক্ষায় পাস করেন। তিনি ব্রিটিশ আর্মিতে যোগ দিয়ে দ্বিতীয় বিশ্বযুদ্ধে অংশগ্রহণ করেন। ১৯৪৭ সালে মোক্তারি পাস করে গোপালগঞ্জ কোর্টে আইন ব্যবসা শুরু করেন।
রাজনৈতিক জীবন
আকতার মিয়া গোপালগঞ্জ মহাকুমা আওয়ামী লীগের সাবেক সভাপতি ছিলেন। তিনি ১৯৭০ সালের নির্বাচনে কাশিয়ানী আসন থেকে আসন থেকে পাকিস্তান জাতীয় পরিষদ সদস্য নির্বাচিত হন। তিনি ৬ দফা ও ১১ দফা আন্দোলনের সক্রিয় ভূমিকা পালন করেন। ১৯৭১ সালে তিনি মুক্তিযুদ্ধের সময় ভারত যেয়ে কাদিহাটি ইউথ রিসিপশন ক্যাম্প পরিচালনার দায়িত্বগ্রহণ করেন।
১৯৭৯ সালের দ্বিতীয় জাতীয় সংসদ নির্বাচনে তৎকালীন ফরিদপুর-৮ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
মৃত্যু
আকতার উদ্দিন মিয়া ২৮ সেপ্টেম্বর ১৯৮৪ সালে গোপালগঞ্জের কাশিয়ানী হাসপাতালে মৃত্যুবরণ করেন।
আশরাফ আলী
আশরাফ আলী (১ মার্চ ১৯৪০ — ৩১ ডিসেম্বর ২০১৯) ছিলেন একজন বাংলাদেশি দেওবন্দি ইসলামি পণ্ডিত, শিক্ষাবিদ, রাজনীতিবিদ ও আধ্যাত্মিক ব্যক্তিত্ব। জাতীয় পর্যায়ে তিনি বাংলাদেশের আলেম সমাজের অভিভাবকের দায়িত্ব পালন করে গেছেন। তিনি একাধারে কওমি মাদ্রাসার সর্বোচ্চ সংস্থা আল হাইআতুল উলয়া লিল জামিআতিল কওমিয়া বাংলাদেশের সহ-সভাপতি, সর্ববৃহৎ শিক্ষাবোর্ড বেফাকুল মাদারিসিল আরাবিয়া বাংলাদেশের সিনিয়র সহ সভাপতি, জামিয়া শরইয়্যাহ মালিবাগ, ঢাকার মহাপরিচালক এবং বাংলাদেশ খেলাফত মজলিসের অভিভাবক পরিষদের চেয়ারম্যান ছিলেন। এছাড়াও তিনি অসংখ্য ধর্মীয় প্রতিষ্ঠান ও সংস্থার পৃষ্ঠপোষকতা করেছেন। ‘কুমিল্লার হুজুর’ নামেও তার পরিচিতি ছিল।
শিক্ষাজীবন
পরিবারের মধ্যেই তার প্রাথমিক শিক্ষার হাতেখড়ি। তারপর ভর্তি হন মাজহারুল উলুম যশপুর মাদ্রাসায়৷ এই মাদ্রাসায় দুই বছর অধ্যয়নের পর ভর্তি হন কুমিল্লা শহরে অবস্থিত জামিয়া আরাবিয়া কাসেমুল উলুম মাদ্রাসায়৷ এরপর তিনি ঢাকার হোসাইনিয়া আশরাফুল উলুম বড়কাটারা মাদ্রাসায় চলে আসেন এবং এখান থেকে দাওরায়ে হাদিস (মাস্টার্স) সমাপ্ত করেন৷ দাওরায়ে হাদিস পরবর্তী উচ্চতর পড়াশোনার জন্য তিনি পাকিস্তানের জামিয়া আশরাফিয়া, লাহোর গমন করেন এবং সেখানে ধারাবাহিকভাবে দুই বছর অধ্যয়ন করেন৷
কর্মজীবন
শিক্ষাজীবন সমাপ্তির পর পাকিস্তান থেকে দেশে প্রত্যাবর্তন করে শিক্ষকদের পরামর্শক্রমে তিনি আল জামিয়াতুল ইমদাদিয়া, কিশোরগঞ্জে যোগ দেন এবং সহীহ মুসলিমের প্রথম খণ্ডের শিক্ষাদানের মধ্য দিয়ে তার কর্মজীবনের সূচনা হয়৷ এখানে ৯ বছর শিক্ষকতা করার পর তিনি ঢাকার জামিয়া আরাবিয়া ইমদাদুল উলুম ফরিদাবাদে চলে আসেন এবং ৮ বছর শায়খে ছানী ও শিক্ষাসচিবের দায়িত্ব পালন করেন৷ মধ্যখানে তিনি ১৯৭৪ — ৭৫ সালে বড়কাটারা মাদ্রাসাতে অধ্যাপনা করেন এবং সুনান আত-তিরমিজীর শিক্ষাদান করেন৷
এরপর জামিয়া আরাবিয়া কাসেমুল উলুম কুমিল্লার প্রতিষ্ঠাতা জাফর আহমদের অনুরোধে তিনি অত্র মাদ্রাসায় যোগ দেন এবং মৃত্যুর আগ পর্যন্ত প্রায় ৩৫ বছর শায়খুল হাদিস ও সদরুল মুদাররিসীনের দায়িত্ব পালন করেন৷ কাজী মুতাসিম বিল্লাহর মৃত্যুর পর ২০১৩ সালে তিনি জামিয়া শরইয়্যাহ মালিবাগ, ঢাকার মহাপরিচালকের দায়িত্ব পান। ২০১৮ সালে আল হাইআতুল উলয়া লিল জামিআতিল কওমিয়া বাংলাদেশ গঠিত হলে তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি হিসেবে সংস্থাটির সহ-সভাপতি মনোনীত হন। এছাড়াও তিনি জামিয়া রাহমানিয়া আরাবিয়া ঢাকা, জামিয়া আরাবিয়া লালমাটিয়া, দারুল উলুম মিরপুর-৬, আল জামিয়াতুল ইসলামিয়া বাইতুল ফালাহ ঢাকা, বনানী টিএন্ডটি মাদ্রাসা ও মিরপুর দারুস সালাম সহ দেশের আরো অনেক উচ্চতর শিক্ষা প্রতিষ্ঠানে তিনি সহীহ বুখারীর শিক্ষাদান করেন৷
রাজনীতি
ছাত্রজীবন থেকে তিনি রাজনীতির সাথে সক্রিয়ভাবে জড়িত ছিলেন৷ কাসেমুল উলুম কুমিল্লায় লেখাপড়ার সময় থেকেই তিনি আতাহার আলীর নেজামে ইসলাম পার্টির জেলা সেক্রেটারি ছিলেন এবং ১৯৭১ সালে স্বাধীনতা যুদ্ধের পর নেজামে ইসলাম পার্টিকে সংগঠিত করেন ও কেন্দ্রীয় সেক্রেটারি নিযুক্ত হন৷ পরে মোহাম্মদ উল্লাহ হাফেজ্জীর সম্মিলিত জোটে যোগদান করেন৷ তারপর কিছুদিন রাজনীতিতে নিষ্ক্রিয় থাকার পর আজিজুল হকের দাওয়াতে সাড়া দিয়ে তিনি বাংলাদেশ খেলাফত মজলিসের নায়েবে আমীর হিসেবে যোগদান করেন। পরবর্তীতে তিনি দলটির অভিভাবক পরিষদের চেয়ারম্যান হন এবং আমৃত্যু এই পদে সক্রিয় থাকেন৷ ১৯৭৯ সালে তিনি সংসদ নির্বাচনে অংশগ্রহণ করেছিলেন৷
তাসাউফ
তিনি ছাত্রজীবন থেকেই তাসাউফ চর্চা করতেন৷ তিনি থানভীর খলিফা রসূল খানের হাতে বায়আত গ্রহণ করেন এবং পরবর্তীতে তার থেকে খেলাফত লাভ করেন৷ তারপর দারুল উলুম দেওবন্দের কারী মুহাম্মদ তৈয়বের হাতে বাইআত গ্রহণ করেন৷ তার মৃত্যুর পর পাকিস্তানের হাকিম মুহাম্মদ আখতারের হাতে বাইআত গ্রহণ করেন এবং খেলাফত লাভ করেন৷ ২০১০ সালে দারুল উলুম দেওবন্দের শায়খুল হাদিস আব্দুল হক আজমি ও হেফাজতে ইসলাম বাংলাদেশের প্রতিষ্ঠাতা আমির শাহ আহমদ শফী তাকে খেলাফত দান করেন৷
মৃত্যু
তিনি ২০১৯ সালের ৩১ ডিসেম্বর ঢাকার আসগর আলী হাসপাতালে মৃত্যুবরণ করেন৷ শাহ আহমদ শফীর ইমামতিতে কুমিল্লা সদর দক্ষিণ উপজেলার আলিবাজার মাঠে তার জানাজার নামাজ অনুষ্ঠিত হয়। জানাযা শেষে তার অসিয়ত অনুযায়ী নিজ বাবার কবরের পাশেই তাকে দাফন করা হয়। তার মৃত্যুতে দেশের রাষ্ট্রপতি, প্রধানমন্ত্রী সহ প্রমুখ নেতৃস্থানীয় ব্যক্তিবর্গ শোক প্রকাশ করেছেন।
২০২০ সালের ৮ মার্চ তার স্মরণে জাতীয় কনফারেন্স অনুষ্ঠিত হয়।
কোট্টায়ম লোকসভা কেন্দ্র
কোট্টায়ম লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৬১,৪৬৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার কোট্টায়ম জেলার দক্ষিণ পূর্ব দিকে বাদে সমগ্র জেলা ও এর্নাকুলম জেলার দক্ষিণে অবস্থিত বিধানসভা কেন্দ্রগুলি নিয়ে গঠিত৷
ইতিহাস
কোট্টায়ম লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটি বিধানসভা কেন্দ্র (বাইকম) তফসিলী জাতিদের জন্য সংরক্ষিত।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র। এটি কোট্টায়ম জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি কোট্টায়ম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্র। এটি একটি অসংরক্ষিত আসন। এটি কোট্টায়ম জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৮ নং বিধানসভা কেন্দ্র। এটি একটি অসংরক্ষিত আসন। এটি কোট্টায়ম জেলায় অবস্থিত৷
মেঘনা গ্যাসক্ষেত্র
মেঘনা গ্যাসক্ষেত্র বাংলাদেশের ব্রাহ্মণবাড়িয়া জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।
অবস্থান
মেঘনা গ্যাসক্ষেত্রের অবস্থান চট্টগ্রাম বিভাগের ব্রাহ্মণবাড়িয়া জেলার বাঞ্ছারামপুর উপজেলায়, যা রাজধানী ঢাকা থেকে প্রায় ৪০ কিলোমিটার উত্তর-পূর্ব দিকে। এটি বাখরাবাদ গ্যাসক্ষেত্রের উত্তরে মেঘনা প্লাবনভূমিতে অবস্থিত।
আবিষ্কার
পেট্রোবাংলা ১৯৯০ সালে এই গ্যাসক্ষেত্রটি আবিষ্কার করে।
বর্তমান অবস্থা
বর্তমানে এই গ্যাসক্ষেত্রটিতে অবশিষ্ট আছে মাত্র ৩১ দশমিক ৩ বিলিয়ন ঘনফুট গ্যাস।
লেয়ন গোরেৎস্কা
লেয়ন ক্রিস্টফ গোরেৎস্কা হলেন একজন জার্মান পেশাদার ফুটবলার যিনি একজন মিডফিল্ডার হিসেবে জার্মান লিগ বুন্দেসলিগার ক্লাব শালকে ০৪ এবং জার্মানি জাতীয় দল-এর হয়ে খেলে থাকেন।
জ্যেষ্ঠ
২০১৪ সালের ৮ই মে গোরেৎস্কা জার্মান জাতীয় দলের বর্তমান ম্যানেজার ইওয়াখিম ল্যোভ-দ্বারা ব্রাজিলে অনুষ্ঠিত ২০১৪ ফিফা বিশ্বকাপ-এর জন্য নির্বাচিত ৩০ সদস্যের প্রাথমিক দলে জায়গা পান। ২০১৪ সালের ১৩ই মে, তিনি পোল্যান্ড জাতীয় ফুটবল দল-এর বিপক্ষে হওয়া ম্যাচে অভিষিক্ত হন, ম্যাচটিতে তার দল ০-০ গোল ব্যবধানে ড্র-করে। জার্মানির পোল্যান্ডের বিপক্ষে হয়ে যাওয়া ম্যাচটি চলাকালে গোরেৎস্কা তার পেশিতে আঘাত পেয়েছিলেন, ম্যাচের পরবর্তীকালে এর কারণে তিনি প্রস্তুতিমূলক প্রশিক্ষণ শিবির এবং ব্রাজিলে অনুষ্ঠিত ২০১৪ ফিফা বিশ্বকাপ-এর জন্য ঘোষিত মূল জার্মানি দল থেকে বাদ পড়েন।
২০১৭ সালে রাশিয়ায় অনুষ্ঠিত হওয়া কনফেডারেশনস-এর জন্য গঠিত জার্মানি দলে ডাক পান। ২০১৭ সালের ২০শে জুন, প্রতিযোগিতাটিতে গ্রুপ বি'তে জার্মানির প্রথম ম্যাচে তিনি অস্ট্রেলিয়া-এর বিপক্ষে তিনি দলের হয়ে নিজের প্রথম গোলটি করেন, যে ম্যাচটিতে তারা ৩-২ গোলের ব্যবধানে জিতে নেয়।
বিরসা মুন্ডা বিমানবন্দর
বিরসা মুন্ডা বিমানবন্দর হল ভারতের একটি আভ্যন্তরীণ বিমানবন্দর। এই বিমানবন্দরটি ঝাড়খন্ড রাজ্যের রাজধানী রাঁচি শহরে অবস্থিত। বিমানবন্দরটি রাঁচি বিমানবন্দর হিসাবেও পরিচিত। বিমানবন্দরটি পরিচালনা করে ভারতীয় বিমানবন্দর কর্তৃপক্ষ। বিমানবন্দরটি শহরের কেন্দ্র থেকে ৭ কিলোমিটার দূরে অবস্থিত। এই বিমানবন্দরের নামকরণ করা হয়েছে ভারতের স্বাধীনতা সংগ্রামী বিরসা মুন্ডার নামে। সমগ্র বিমানবন্দরটি ১৫৬৮ একর জমির উপর বিস্তৃত হলেও এএআই এর ৫৪৬ একর (২২১ হেক্টর) এলাকার  উপর নিয়ন্ত্রণ নিয়েছে। ভারতীয় বিমানবন্দর কর্তৃপক্ষ বছরে ১.৫ মিলিয়ন এরও (২০১৭-২০১৮ সালে ১.৭ মিলিয়ন) বেশি যাত্রী পরিবহন করে এবং ২০১৭-২০১৮ সালের হিসাবে এটি ভারতের ২৮ তম ব্যস্ত বিমানবন্দর।
সমন্বিত টার্মিনাল
২৪ শে মার্চ ২০১৩ সালে বিরসা মুন্ডা বিমানবন্দরের নতুন সমন্বিত যাত্রী টার্মিনালটি উদ্বোধন করেন প্রাক্তন বেসামরিক বিমান পরিবহন মন্ত্রী অজিত সিং।
এখানে ১৩৮ কোটি টাকা ব্যয়ে ১৯,৬০০ বর্গমিটারের বেশি ক্ষেত্রফলের টার্মিনাল নির্মাণ করা হয়েছে। টার্মিনাল ভবনে টার্মিনাল ও উড়োজাহাজকে যুক্তকারী দুটি সেতু এবং ছয়টি এস্কালেটর রয়েছে। সব উপকরণ চীন, জার্মানি এবং সিঙ্গাপুর থেকে আমদানি করা হয়েছে। বিমানবন্দরটির একই সময়ে ৫০০ জন গার্হস্থ্য ও ২০০ জন আন্তর্জাতিক যাত্রীকে একযোগে পরিচালনা করার ক্ষমতা রয়েছে॥
মার্চ ২০১৩ সালে, বিমানবন্দরে বিক্রি করা বিমানের জ্বালানি তেলের বিক্রির উপর কর ২০% থেকে হ্রাস করে ৪% করা হয় যাতে শহরটি থেকে আরও বিমান চলাচল করতে পারে। বিমানবন্দরের  বিমানসংস্থাকে রাতে বিমান থাকা ও বিমান চালানোর জন্য উৎসাহিত করতে বিনামূল্যে বিমানবন্দর ব্যবহারের সুবিধা প্রদান করা হয়েছিল, যাতে মেট্রো শহরে আরও বেশি বিমান যাত্রা শুরু হতে পারে।  ভারতীয় বিমানবন্দর কর্তৃপক্ষ আরও তিনটি বিমান দাঁড়ানোর জন্য স্থান নির্মাণের ঘোষণা করেছিল, যার ফলে ভারতের প্রথম টিয়ার -২ বিমানবন্দরটি আটটি পরিকল্পিত বিমানের দাঁড়ানোর জন্য স্থান দিতে সক্ষম হয়েছিল।
পণ্যসম্ভার টার্মিনাল
২০১৪ সালের ফেব্রুয়ারিতে ঝাড়খণ্ডের মুখ্যমন্ত্রী রঘুবর দাসের মাধ্যমে একটি নতুন পণ্যসম্ভার টার্মিনাল উদ্বোধন করা হয়। টার্মিনালটি ৫০ মেট্রিক টন (এমটি) পণ্যসম্ভার দৈনন্দিন পরিচালনা করতে পারে।
পণ্যসম্ভার টার্মিনালটি বিস্ফোরক সনাক্তকরণ ডিভাইস, পণ্যসম্ভার এক্স-রে মেশিন, হার্ডওয়্যার নিরাপত্তা মেশিন এবং সিসিটিভি ক্যামেরা দ্বারা সজ্জিত।
ঘটনা এবং দুর্ঘটনা
১৯ অক্টোবর ২০১১ সালে সীমান্ত নিরাপত্তা বাহিনীর একটি এইচএল ধ্রুব হেলিকপ্টার বিরসা মুন্ডা বিমানবন্দর থেকে চাইবাসা পর্যন্ত চলে যায় এবং খুন্তির কাছাকাছি পাহাড়ে বিধ্বস্ত হয়। এর ফলে সীমান্ত নিরাপত্তা বাহিনীর সকল সদস্য মারা যায়। তদন্ত কমিটি প্রতিবেদনে এই উপসংহারে পৌঁছেছে যে পাইলট হঠাৎ করেই হেলিকপ্টারে অতিরিক্ত ইনপুট প্রয়োগ করতে গিয়ে স্থানিক বিচলিত হয়েছিলেন এবং বিমানবন্দরে ফেরার সময়  রোটার এর গুরুতর ক্ষতির ফলে বিপর্যয় ঘটেছিল। তবে স্বতন্ত্র বিশেষজ্ঞরা এইচএএল ধ্রুভের পূর্বেকার ডিজাইনের ত্রুটি উল্লেখ করেছেন, যা হঠাৎ করে বাঁকানো অবস্থায় হেলিকপ্টার কন্ট্রোল স্যাচুরেশন হিসাবে আবির্ভূত হয়। এই দুর্ঘটনার পর এইচএএল একটি নিয়ন্ত্রণ সম্পৃক্ততা সতর্কীকরণ ব্যবস্থা তৈরি করে যা একটি নিয়ন্ত্রণ সম্পৃক্ততা পরিস্থিতির সংঘর্ষের আগে পাইলটদের সতর্ক করবে।
৯ মে ২০১২ সালে, আগুস্ত ওয়েস্টল্যান্ডের এডব্লিউ১০৯ হেলিকপ্টারটি বিরসা মুন্ডা বিমানবন্দর থেকে কুচাই হেলিপ্যাডের উদ্দেশ্যে যাত্রা করে। ঝাড়খন্ডের তৎকালীন মুখ্যমন্ত্রী অর্জুন মুন্ডাকে বহনকারী হেলিকপ্টারটি বিপদগ্রস্ত হয়ে জরুরী অবতরণ করে। হেলিকপ্টারের মেরামতির পর বিমানবন্দরে ফিরে আসে। দুর্ঘটনার পর সমস্ত যাত্রী এবং ক্রু বেঁচে ছিলেন ।
১১ নভেম্বর, ২০১৭ সালের দিল্লি-নিবন্ধিত এয়ার এশিয়া উড়ানটি রাঁচি বিমানবন্দরে জরুরি অবতরণ করে। বিমানটির মালবাহী বিভাগ থেকে ধোঁয়া সনাক্তকরণ সতর্কতা পাওয়ার পর শনিবার উড়ান আই৫-৫৪৯ বিরসা মুন্ডা বিমানবন্দর (বিএমএ) থেকে বিকাল ৫ টায় ক্রু সহ ১৪০ জন যাত্রী নিয়ে উড়ে যায়।
সাধনা
সাধনা (साधना; ; ; ; 수행; 修行;, سادھنا) শব্দটি যোগিক ঐতিহ্য থেকে এসেছে যা সাধকের জীবনকে চূড়ান্ত অভিব্যক্তির দিকে অগ্রসর করার লক্ষ্যে পরিচালিত আধ্যাত্মিক অনুশীলন। এটি হিন্দু, বৌদ্ধ, জৈন ও শিখ ঐতিহ্যের বিভিন্ন অনুশাসন অন্তর্ভুক্ত করে যা বিভিন্ন আধ্যাত্মিক বা ধর্মীয় উদ্দেশ্য অর্জনের জন্য অনুসরণ করা হয়।
সাধনা পার্থিব জিনিস থেকে বিচ্ছিন্নতা অর্জনের জন্য করা হয়, যা সাধুর লক্ষ্য হতে পারে।কর্ম যোগ, ভক্তি যোগ এবং জ্ঞান যোগকে সাধনা হিসাবেও বর্ণনা করা যেতে পারে, দৈনন্দিন জীবনের সমস্ত ধারাগুলিতে সর্বোচ্চ স্তরের পূর্ণতা অর্জনের নিরন্তর প্রচেষ্টাকে সাধনা হিসাবে বর্ণনা করা যেতে পারে।
সংজ্ঞা
সাধনা তান্ত্রিক উপাসনা বা ধর্মীয় সারগ্রন্থও, অর্থাৎ নির্দিষ্ট অনুশীলন করার নির্দেশাবলী। একজন সমসাময়িক আধ্যাত্মিক শিক্ষক ও যোগী, জগ্গী বাসুদেব, সাধনার সংজ্ঞা নিম্নরূপ: "সবকিছু সাধনা হতে পারে। আপনি যেভাবে খাবেন, যেভাবে বসবেন, যেভাবে দাঁড়াবেন, যেভাবে আপনি শ্বাস নেবেন, আপনার শরীর, মন এবং আপনার শক্তি ও আবেগগুলি পরিচালনা করবেন - এটি সাধনা। সাধনা মানে কোন নির্দিষ্ট ধরনের ক্রিয়াকলাপ নয়, সাধনা মানে আপনি আপনার সুস্থতার জন্য সবকিছুকে হাতিয়ার হিসাবে ব্যবহার করছেন।"
ঐতিহাসিক এন ভট্টাচার্য নিম্নরূপ সাধনার সুবিধাগুলির একটি কার্যকরী সংজ্ঞা প্রদান করেন:
"ধর্মীয় সাধনা, যা উভয়ই জাগতিকতার অতিরিক্ততা রোধ করে এবং মন এবং স্বভাব (ভাব) কে এমন রূপে রূপান্তরিত করে যা বৈষম্য এবং অ-সংযুক্তির জ্ঞান বিকাশ করে। সাধনা এমন মাধ্যম যার দ্বারা বন্ধন মুক্তি লাভ করে।"
বি কে এস আয়েঙ্গার (১৯৯৩: পৃষ্ঠা ২২), তাঁর ইংরেজী অনুবাদ এবং পতঞ্জলির যোগসূত্রের ভাষ্যে, অভ্যাস ও ক্রিয়া সম্পর্কিত সাধনার সংজ্ঞা দিয়েছেন:
"সাধনা হল লক্ষ্য অর্জনের জন্য পরিচালিত শৃঙ্খলা। অভ্যাস পর্যবেক্ষণ ও প্রতিফলন সঙ্গে সঞ্চালিত অনুশীলন পুনরাবৃত্তি হয়। ক্রিয়া, বা কর্ম, অধ্যয়ন এবং তদন্তের সাথে নিখুঁত মৃত্যুদন্ডকেও বোঝায়। অতএব, সাধনা, অভ্যাস ও ক্রিয়া সবই এক এবং একই জিনিস বোঝায়। একজন সাধক, বা অনুশীলনকারী, যিনি দক্ষতার সাথে প্রয়োগ করেন ... আধ্যাত্মিক লক্ষ্যের দিকে অনুশীলনে মন ও বুদ্ধি।"
পদ্ধতি
ঐতিহ্যগতভাবে কিছু হিন্দু এবং বৌদ্ধ ঐতিহ্যে সাধনার নির্দিষ্ট পথে যাত্রা করার জন্য, একজন গুরুকে প্রয়োজনীয় নির্দেশ দেওয়ার প্রয়োজন হতে পারে। এই পদ্ধতিকে কিছু তান্ত্রিক ঐতিহ্য দ্বারা চিহ্নিত করা হয়েছে, যার মধ্যে একজন গুরু কর্তৃক দীক্ষা কখনও কখনও সাধনার নির্দিষ্ট পর্যায় হিসেবে চিহ্নিত করা হয়। অন্যদিকে, ব্যক্তিগত ত্যাগীরা সংগঠিত গোষ্ঠীতে অংশগ্রহণ না করেই তাদের নিজস্ব আধ্যাত্মিক অনুশীলন গড়ে তুলতে পারে।
তান্ত্রিক সাধনা
তান্ত্রিক আচারকে "সাধনা" বলা হয়। কিছু সুপরিচিত সাধন-গুলি হল:
বৌদ্ধধর্ম
বজ্রযান বৌদ্ধধর্ম ও নালন্দা ঐতিহ্যে পনেরোটি প্রধান তান্ত্রিক সাধন রয়েছে:
এই তালিকার মধ্যে নয় কিন্তু বজ্রযানের একটি কেন্দ্রীয় সাধনা হল বজ্রসত্ত্ব।
এই সবগুলি তিব্বতীয় আকারে পাওয়া যায়, অনেকগুলি চীনা ভাষায় পাওয়া যায় এবং কিছু এখনও প্রাচীন সংস্কৃত পাণ্ডুলিপিতে বিদ্যমান।
কভাএরনে (১৯৭৫: পৃষ্ঠা ১৬৪) তাঁর সহজের বিস্তৃত আলোচনায়, মণ্ডলের সঙ্গে সাধনার সম্পর্ককে এভাবে বিবেচনা করে:
"বাহ্যিক আচার এবং অভ্যন্তরীণ সাধনা একটি পৃথক পৃথক গঠন করে, এবং এই ঐক্য মন্ডলের আকারে তার সবচেয়ে গর্ভবতী অভিব্যক্তি খুঁজে পায়, পবিত্র ঘেরটি মাটিতে টানা বর্গক্ষেত্র এবং বৃত্ত নিয়ে গঠিত এবং .সেই অবিচল সমতলকে প্রতিনিধিত্ব করে যার উপর বুদ্ধত্বের আকাঙ্ক্ষী নিজেকে প্রতিষ্ঠিত করতে চায়। মন্ত্রের উপর নির্ভর করে তান্ত্রিক আচারের প্রকাশ; এবং যেখানে একটি বস্তুগত মণ্ডল নিযুক্ত করা হয় না, সেখানে পারদর্শী তার ধ্যানের সময় একজনকে মানসিকভাবে গড়ে তুলতে এগিয়ে যায়।"
১৯৮৮–৮৯ বুন্দেসলিগা
১৯৮৮–৮৯ বুন্দেসলিগা পশ্চিম জার্মানির পেশাদার ফুটবল লীগের শীর্ষ স্তর বুন্দেসলিগার ২৬তম মৌসুম ছিল। এই মৌসুমটি ১৯৮৮ সালের ২২শে জুলাই তারিখে শুরু হয়ে ১৯৮৯ সালের ১৭ই জুন তারিখে সম্পন্ন হয়েছিল। স্টুটগার্টের জার্মান রক্ষণভাগের খেলোয়াড় রাইনার জিয়েশ এই মৌসুমের প্রথম গোল করেছিলেন।
ভেয়ার্ডার ব্রেমেন বুন্দেসলিগার পূর্ববর্তী আসরের চ্যাম্পিয়ন, যারা ১৯৮৭–৮৮ মৌসুমে ৫২ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।
এই মৌসুমে ৫০ পয়েন্ট অর্জন করে বায়ার্ন মিউনিখ ১০ম বারের মতো বুন্দেসলিগা এবং ১১তম বারের মতো জার্মান শিরোপা জয়লাভ করেছিল। কলনের জার্মান আক্রমণভাগের খেলোয়াড় টমাস আলোফস এবং বায়ার্ন মিউনিখের জার্মান আক্রমণভাগের খেলোয়াড় রোলান্ড ভলফার্ট ১৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।